Amsterdam

Amsterdam [1] on Alankomaiden pääkaupunki ja suurin kaupunki. Amsterdamissa on noin 740 000 asukasta ja siellä käy vuosittain miljoonia matkailijoita. == Tule == === Lentokoneella === Helsingistä Amsterdamiin lentävät suoraan Finnair ja KLM. Lisäksi Amsterdamiin pääsee monen lentoyhtiön lennoilla vaihtamalla konetta esimerkiksi Kööpenhaminassa tai Lontoossa. Amsterdamin vilkas lentoasema, Schiphol, sijaitsee kaupungin keskustasta noin 15 kilometriä lounaaseen. Schipholista Amsterdamiin keskustaan voi matkata junalla, bussilla tai taksilla. Lentokentällä ja sinne vievissä junissa kannattaa pitää matkatavaroita tarkoin silmällä ja lentokenttätarkastuksiin kannattaa varata riitävästi aikaa. === Junalla === Keski-Euroopasta, kuten Pariisista, Brysselistä ja vaikkapa Düsseldorfista, Amsterdamiin pääsee junalla muutamassa tunnissa. Junat tulevat useimmiten keskusrautatieasemalle, Centraal Stationille. Kaupungissa on tosin useita muitakin rautatieasemia. == Liiku == Amsterdamin ydinkeskusta on melko pieni, joten kävellenkin pystyy hyvin nauttimaan kaupungista. Pyöräily on paikallisten suosima liikkumismuoto. Polkupyöriä myös vuokrataan turisteille, ja pyörällä tehtäviä kiertoajeluja tarjoaa useampikin yritys. Julkinen liikenne Amsterdamissa toimii hyvin. Amsterdamin alue on jaettu vyöhykkeisiin, joiden sisällä matkustaminen on edullisempaa kuin usean vyöhykkeen välillä. Koko keskusta kuuluu samaan vyöhykkeeseen. Keskustan alueella kulkee kattava raitiovaunuverkosto sekä metro. Julkisen liikenteen lippuja saa ostaa juna- ja metroasemilta, Albert Heijn -ruokakaupoista sekä lukuisista pienistä tupakkakaupoista, joiden ovessa on paikallisliikenneyhtiön GVB-logo. Liikenteessä on huomioitava, että raitiovaunuilla ja pyöräilijöillä on etuajo-oikeus. Pyörätiet on useimmiten maalattu punaisiksi. Jalankulkijoiden puolestaan kannattaa varoa kävelemästä jalkakäytävän yhteyteen sijoitetulla pyörätiellä. Liikennerikkomuksista annettevat sakot ovat Euroopan korkeimmat; esimerkiksi matkapuhelimeen puhumisesta ajon aikana sakotetaan tuntuvasti. == Näe == Amsterdamissa löytyy tekemistä niin kulttuurin ja historian ystävälle, kulinaristille kuin himoshoppaajallekin. Kaupunkikuvalle tunnusomaisia kanavia voi ihastella käveleskelemällä niiden rantoja pitkin tai kanavaristeilyillä. Risteilyjä järjestää moni yritys, ja selostus on usein ainakin englanniksi, saksaksi ja ranskaksi. Iltaisin kanavien varsille ja siltojen kaariin syttyvät tunnelmalliset valot. Kolmen pääkanavan, Prinsengrachtin, Keizersgrachtin ja Herengrachtin, varret ovat myös täynnä Amsterdamille tyypillisiä kapeita ja korkeita rakennuksia sekä mukavia kahviloita ja putiikkeja. Amsterdamissa on useita tasokkaita museoita. Taidemuseoista suurimmat ja tunnetuimmat ovat kaikki saman Museumplein-aukion tuntumassa eteläisessä Amsterdamissa. Rijksmuseum. Klassista kuvataidetta muun muassa Alankomaiden kultaiselta ajalta 1600-1700-luvuilta. Stedelijk Museum, Väliaikaisesti tällä hetkellä sijaitsee Centraal Stationista itään. Esittelee modernia taidetta. Van Gogh Museum. Nimensä mukaisesti täynnä alankomaalaisen Vincent van Goghin töitä. Torture museum. Sisäänpääsy: aikuiset 7,5 e, alle 12-vuotiaat 4 e. == Tee == == Osta == Parhaat shoppailukadut Nieuwendijk, Heiligeweg ja Kalverstraat kulkevat yhtenä jonona Centraal Stationilta Leidseplein-aukiolle. Eniten kaduilla on vaate- ja kenkäkauppoja, mutta kaduilla on myös muita putiikkeja, esimerkiksi sisustus- ja kirjakauppoja. == Syö == Amsterdamissa kannattaa syödä etnistä ruokaa eri puolilta maailmaa. Siirtomaaperintö näkyy Amsterdamissa indonesialaisen ja surinamilaisen ruoan laajana tarjontana. Myös edullista kiinalaista on tarjolla erityisesti "Chinatownissa" Zeedijkin ja Nieuwmarktin alueella. Hollantilaista ruokaa pääsee maistamaan eetcafe-kuppiloissa, jotka ovat kahvilan, baarin ja ruokaravintolan välimuotoja. === Edulliset === Leidsepleinin alue on täpötäynnä pieniä ja edullisia etnisiä ravintoloita. Esimerkiksi sekä Lange että Korte Leidsedwarsstraat ovat varsinaisia ravintolakeskittymiä. Gary's Muffins. Mainiota amerikkalaista pikkusyötävää baageleista muffinsseihin saa Gary's Muffins -kahviloista, joita on kaupungissa kolme. === Keskihintaiset === === Hintavat === == Juo == === Kahvilat === Jo mainituissa Gary's Muffins -kahviloissa voi myös käydä juomassa kahvia todella suurista kupeista. Kesäaikaan hienoja kahvipaikkoja ovat Vondelpark-puistossa sijaitsevat Blauwe Theehuis sekä Vertigo. Blauwe Theehuis on pieni, pyöreä, sinivalkoinen kahvilarakennus keskellä puistoa. Vertigo taas on puiston laidalla sijaitsevan elokuvamuseon kahvila-ravintola, jonka terassilla on mukava katsella puiston ihmisvilinää. Amsterdamissa on myös lukuisia Coffeeshop -kahviloita joita ei tule sekoittaa "tavallisiin" kahviloihin (Café). Coffeeshopeissa täysi-ikäiset henkilöt saavat ostaa ja polttaa laillisesti erinäisiä kannabistuotteita, tai nauttia kannabisleivoksia. Kannabistuotteita saa Amsterdamissa myös hallussapitää laillisesti, mutta maksimissaan viittä (5) grammaa kerrallaan, joka on samalla myös kertaoston raja. Coffeeshopeissa myydään yleensä kannabistuotteiden ohella myös pikkupurtavaa, virvoitusjuomia sekä lämpimiä juomia kuten teetä, kahvia, ja kaakaota. Coffeeshopeissa on myös hyvä muistaa, että vaikka kannabiksen polttaminen coffeeshopin sisällä on sallittua, tupakointi sisällä on jyrkästi kiellettyä ellei kyseisessä coffeeshopissa ole erillistä tupakointikoppia. Kannattaa myös muistaa että paikalliset kannabistuotteet ovat erittäin vahvoiksi jalostettuja, joten kannattaa noudattaa varovaisuutta ja kysyä tarpeen mukaan myyjältä apua lajikkeen valinnassa ja myös muissakin kannabikseen liittyvissä asioissa. Kannattaa myös tutkia etukäteen internetistä kuinka kannabistuotteet vaikuttavat ihmiskehoon, jos coffeeshopit ovat vierailulistallasi. Pannekoekenhuis Upstairs Maukkaita suolaisia ja makeita lettuja. Laaja lista. Muutama pöytä, joten voi joutua odottamaan. Myös varauksia otetaan vastaan. Tyypillinen vanha asuintalo, jyrkillä portailla. Viihtyisä kahvila on sisustettu hollantilaisittain ja seinillä kuvia kuningasperheestä eri vuosikymmeniltä. Kahvi ja lettu noin 8-14e. www.upstairspannekoeken.nl === Baarit & pubit === Kannattaa käydä nauttimassa muutama vaasje paikallisissa "ruskeissa baareissa" ("bruine bar"), joissa sisustus on kodikasta ruskeaa puuta. Näitä löytyy lukemattomia ympäri Amsterdamia. === Yökerhot === == Nuku == Koska kaupungissa käy niin paljon matkailijoita, majoitusvaihtoehtoja on joka lähtöön hostelleista korkealuokkaisiin hotelleihin. Suosittuja ja edullisia majoitusvaihtoehto ovat hostelliketjut Bulldog ja Stayokay, joita erityisesti nuoret, juhlimisesta pitävät matkailijat suosivat. Suomalaisomisteisessa Hotel de Gerstekorrelissa Dam-aukion lähellä voi saada suomenkielistä palvelua. Dam-aukiolla sijaitsee yksi Amsterdamin korkeatasoisimmista hotelleista, viiden tähden Grand Krasnapolsky. Yksi mahdollisuus on asunnon vuokraaminen lyhytaikaisesti, esimerkiksi AirBnb-palvelusta hakemalla. == Pysy turvassa == Amsterdamissa on muiden eurooppalaisten suurkaupunkien tapaan melko lailla taskuvarkaita. Koko matkakassaa ei siis kannata kantaa käteisenä mukanaan, ja laukusta kannattaa pitää tarkka huoli. Ei myöskään välttämättä kannata liikuskella yksin iltaisin alueilla, joita ei tunne, varsinkaan päihtyneenä. Keskusta on kuitenkin melko turvallinen. == Pysy terveenä == Amsterdamissa voi juoda vesijohtovettä, eikä erityisiä rokotuksia tarvitse ottaa. Syys- ja talviaikaan sää on usein sateinen ja tuulinen, mikä kannattaa ottaa huomioon vaatteita pakatessa. Suojaamatonta seksiä ei kannata harrastaa Amsterdamissa sen enempää kuin muuallakaan. == Ota yhteyttä == == Jatka matkaa == Amsterdamin kanaaliristeilyt